भारतको प्रधानमन्त्री कार्यालयले ८१ वर्षीय भारतीय प्रधानमन्त्री मनमोहन सिंहको आफ्नै निजी मोबाइल फोन र इमेल आइडी नभएकाले हाल अमेरिकी जासुसीको कारण अन्तर्राष्ट्रिय क्षेत्रमा देखा परेको तनाव र चिन्तासँग कुनै सरोकार नरहेको जनाएको दि गार्जियन अखबारले शुक्रबार सार्वजनिक गरेको छ। ह्वाइट हाउस, अमेरिकी रक्षा मन्त्रालय (पेन्टागन) र विदेश विभागका अधिकारीहरूले टेलिफोन नम्बर उपलब्ध गराएपछि एनएसएले विश्वका ३५ जना शीर्ष नेताको फोनवार्तामाथि जासुसी गरेको बताइएको छ।
